OzLabs/hebrew-wiki-articles huggingface dataset:
אבהיג'יט באנרג'י

אבהיג'יט באנרג'י (באנגלית: Abhijit Banerjee; נולד ב-21 בפברואר 1961) הוא כלכלן הודי-אמריקאי. זוכה פרס נובל לכלכלה לשנת 2019 יחד עם אסתר דופלו ומייקל קרמר עבור "על הניתוח האמפירי של מחירי נכסים, על גישתם הניסויית להקלת העוני הגלובלי". באנרג'י נשוי לדופלו, והם הזוג השישי שזוכים במשותף בפרס נובל.

[https://www.theguardian.com/business/live/2019/oct/14/nobel-prize-in-economic-sciences-2019-sveriges-riksbank-live-updates בהודעת ועדת פרס נובל נכת]ב בין השאר שמסקנת המחקר שנערך בקניה, היא "שתוספת ימי לימוד ותוספת ספרי לימוד לא מעודדות למידה, זאת למרות שבבתי הספר בקניה יש מחסור בתשומות חיוניות רבות". בנוגע להודו לימד המחקר של באנרג'י ודופלו דבר דומה: "מבחני שדה מהעיר ואדודרה מראים כי פחות מאחד מכל חמישה תלמידי כיתה ג' יכלו לענות נכון על שאלות במבחן מתמטיקה של כיתה א' ".

נכון ל-2020, מכהן באנרג'י כפרופסור בקרן פורד ובמכון הטכנולוגי של מסצ'וסטס. בנוסף על כך, הוא עמית בלשכה הלאומית למחקר כלכלי ובאקדמיה האמריקאית לאמנויות ולמדעים (החל משנת 2004). בעבר לימד באוניברסיטת הרווארד ובאוניברסיטת פרינסטון.

== ביוגרפיה ==
באנרג'י נולד בשנת 1961 במומבאי שבהודו. הוריו היו גם הם כלכלנים. הוא התחנך וגדל בקולקטה. בשנת 1983 השתתף באנרג'י כסטודנט במחאות בדלהי כנגד השלטון ובשל כך נעצר למשך 10 ימים. בשנת 1988 סיים את הדוקטורט באוניברסיטת הרווארד.

==קישורים חיצוניים==

* 

קטגוריה:מהגרים מהודו לארצות הברית
קטגוריה:בעלי תואר דוקטור מאוניברסיטת הרווארד
קטגוריה:סופרים אמריקאים
קטגוריה:סגל המכון הטכנולוגי של מסצ'וסטס
קטגוריה:כלכלנים אמריקאים
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס נובל הודים
קטגוריה:זוכי פרס נובל אמריקאים
קטגוריה:בנגלים
קטגוריה:זוכי פרס נובל לשנת 2019
קטגוריה:זוכי פרס נובל לכלכלה
קטגוריה:הודים שנולדו ב-1961
קטגוריה:אמריקאים שנולדו ב-1961
תפילה עבור המתים

תיאור יום הדין בכתב יד מאמצע [[המאה ה-13]]
ישנן דתות בהן נהוג להאמין ביום הדין, תחיית המתים או בכור המצרף, ורבות מדתות אלו מאפשרות או אפילו מחייבות תפילה לאל עבור המתים.

== ביהדות ==


=== קדיש ===

קדיש הוא נוסח תפילה יהודי נודע, הנאמר בארמית בבלית. במקורו נאמר הקדיש לאחר לימוד אגדה, אך בהדרגה נכנס לתפילות הציבור בבתי הכנסת. הקדיש משולב בין התפילות בבית הכנסת ונאמר בסיום תפילת העמידה, לאחר סיום פרק בתפילה, למשל אחרי פסוקי דזמרא, אחרי תפילת עלינו לשבח, ולאחר לימוד תורה שבעל-פה. בתחילת ימי הביניים תפס הקדיש מקום בתפילות אבלים ובאזכרות למתים, ועם עליית המיסטיקה היהודית במאות ה-12 וה-13 פשט המנהג לקרוא קדיש על מת.

=== יזכור ===

יזכור היא תפילה יהודית של הזכרת נשמות ששורשיה קדומים, הנאמרת בחלק מהחגים בבתי הכנסת האשכנזיים על ידי מי שנפטרו הוריו או אחד מהם. התפילה היא למען יזכור אלוהים את נשמת הנפטר ולמען מנוחת הנשמה בגן עדן. בנוסח התפילה אף נודבים צדקה כזכות לנפטרים.

== נצרות ==
ב מצוי קטע שנראה כתפילה עבור המתים:

בנוסף, תיעוד לתפילה קדומה עבור המתים מופיעה בספר מקבים ב':

הספר אמנם לאו דווקא מדויק היסטורית, אבל הוא מקובל כחלק מכתבי הקודש בנצרות המזרחית ובנצרות הקתולית.

שני המקורות – הן האיגרת לטימותיוס והן ספר מקבים – משקפים את הרצון העמוק שאלוהים יתמודד ברחמים עם הנפטרים "ביום ההוא" (אולי יום הדין; עם הקשר לאחרית הימים).

=== במסורת הנוצרית ===
תפילה למתים מתועדת היטב בתוך הנצרות המוקדמת, הן בקרב אבות הכנסייה הבולטים והן בקרב הקהילה הנוצרית בכלל. בנצרות האורתודוקסית הנוצרים מתפללים על "נשמות כאלה שעזבו באמונה, אך מבלי שהספיקו להניב פירות הראויים לתשובה".<ref></ref> בכנסייה הקתולית הסיוע שמקבלים המתים בתפילה קשור לתהליך הטיהור המכונה פורגטוריום (כור המצרף).<ref></ref> בעוד התפילה למתים נהוגה במסורות אלה, בנצרות האורתודוקסית ובכנסייה האשורית, קבוצות פרוטסטנטיות רבות דוחות את זה.

== באסלאם ==

==בדת הבהאית==
התפילה על המת בדת הבהאית היא התפילה היחידה שלא נאמרת ביחידות. את התפילה כתב בהאא אללה והיא משמשת עבור נשים וגברים כאחד, בהתאמות מגדר בהתאם (במידה ויש הבחנה לשונית מגדרית). את התפילה יישא בקול מאמין אחד בעוד שאר הנוכחים מקשיבים ואינם משמיעים קולם. התפילה על המת נאמרת טרם הטמנת הגופה באדמה, והיא נאמרת עבור בהאים מגיל 15 ומעלה.

== בבודהיזם ==
על פי הבודהיזם ישנם כמה דברים הקשורים לתפילה למתים, כמו אום מאני פאדמה הום: אחת המנטרות המפורסמות בבודהיזם ובהינדואיזם. מנטרה זו היא המנטרה של אוולוקיטשוורה הבודהיסטווה של החמלה, ("צ'נרזיג" בטיבטית), ומשויכת במיוחד להתגלמותו בת ארבע הזרועות, שדקשארי. הדלאי לאמה נחשב לאחת מהאצלותיו של אוַולוקיטשוָורה עלי אדמות ועל כן מנטרה זו קדושה במיוחד למאמיניו. כמו כן יש את ה-"Namo Ratnasikhin Tathagata" שהן תפילות לבעלי החיים.

== בדאואיזם ==
דאואיזם שרים צ'ינגהואהאו (青 華 誥) או ג'יוקוג'ינג (救苦 經).<ref></ref><ref></ref><ref></ref>

== ראו גם ==
* יום כל הנשמות
* ספר המתים
* רקוויאם
* פולחן מתים
* פולחן קדושים

==קישורים חיצוניים==

* 

== הערות שוליים ==

קטגוריה:תפילה
קטגוריה:מנהגי אבלות והנצחה
קטגוריה:ליל כל הקדושים
קטגוריה:מונחים ומושגים דתיים
מוניטין רע

מוניטין רע (באנגלית: Bad Reputation) הוא סרט סלאשר אמריקאי שנכתב ובוים על ידי ג'ים המפיל.<ref></ref>

== עלילה ==
אל מישל רוזן, תלמידת תיכון מופנמת וחסרת ביטחון, פונה בארוחת הצהריים התלמיד הפופולרי אהרון קוסלר, שמזמין את מישל למסיבה שהוא עורך. מוקסמת מאהרון, מישל הולכת למסיבה, שם היא מסתדרת עם אהרון (למורת רוחה של חברתו מפעם של אהרון דבי) ומתיידדת עם סטודנטית אחרת בשם וונדי, אשר בעברה הייתה מנודה עקב עודף משקל, וכעת היא חברה בקליקה של דבי ואהרון. עם התקדמות הלילה, אהרון ושניים מחבריו, סטיב (החבר של וונדי) וג'ייק, עולים עם מישל לעליית הגג וגורמים לה להשתכר. לאחר מכן אהרון וג'ייק הולכים לחדר שינה עם מישל שם הם אונסים אותה בעוד סטיב מנסה להשתלט על מישל. לאחר מכן דבי ו-וונדי מוצאות את מישל שלא הייתה מודעת למעשיה בעוד אהרון משכנע את וונדי ודבי שמישל ניסתה לתקוף אותו מינית. כתוצאה מכך דבי קושרת לעץ בחצר את מישל וכותבת עליה את המילים "זונה" ו"שרמוטה". היחידה שמנסה לעזור למישל היא וונדי אך הת'ר חברתו של ג'ייק מאיימת עליה שהיא תביא לחרם עליה ולכן היא נסוגה מהרעיון. בסופו של דבר מישל משתחררת והולכת הביתה שם היא לא מעוררת הזדהות עבור אימה המתעללת רגשית.

יום למחרת השמועות על מישל הולכות ומתפשטות בבית הספר והיא מתייסרת על מר גורלה. היא מנסה לקבל עזרה מיועץ בית הספר אך הוא מגלה כלפיה אדישות ומאשים אותה בבריונות שחוותה בגלל התנהגותה הפאסיב-אגרסיב. מישל מחליטה לשים סוף למר גורלה, היא מתלבשת בצורה חושפנית ומפתת את סטיב לבוא איתה אחריי הלימודים. היא לוקחת אותו לאזור מבודד שם היא דוקרת ומסרסרת אותו וגורמת לזה להיראות כך שהוא הומוסקסואל והתקיפה שלו הייתה על רקע הומופובי. לאחר מכן מישל מפתה את ג'ייק לבוא לביתה, שם היא קושרת אותו לכיסא על מנת לבצע בו פעולות מיניות אך במקום זאת היא מענה אותו, גורמת לו לדמם ומבתרת אותו.

למחרת בלילה מארגן אהרון מסיבת ליל כל הקדושים בביתו, אליה מישל מתגנבת, לבושה כג'ייסון ווורהיס. מישל גונבת משקאות מהמסיבה בהם היא מכניסה כדורי הרדמה, ואז עולה למעלה, שם אהרון בוגד בדבי עם הת'ר. כאשר אהרון עוזב את חדר השינה, מישל עורפת את ראשה של הת'ר עם מצ'טה, ולוקחת את התחפושת שלה, ומשתמשת בה כדי להתקרב לדבי, אותה היא מטביעה בשירותים במים מזוהמים. לאחר מכן מישל מפתה את אהרון, מובילה אותו לחדר שינה, מתוודה ברצח חבריו והורגת אותו בכך שהיא נושכת את איבר מינו וחותכת את גרונו. וונדי שהייתה בחוץ חוזרת למסיבה ומוצאת את כולם מעולפים בעקבות הכדורים ששמה להם מישל במשקאות. לאחר מכן מישל תוקפת את וונדי תוך כדי שגוערת בה על כך שנסוגה מהרעיון לעזור לה רק כדי שתהיה מקובלת. במהלך המאבק בין השתיים וונדי מצליחה לדקור ולהרוג את מישל אך נהרגת בעצמה תוך כדי שהיא מתמלאת חרטה על מה שעשתה.

==קישורים חיצוניים==

==הערות שוליים==

קטגוריה:סרטי אימה מ-2005
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי סלאשר אמריקאיים
קטגוריה:סרטי אונס ונקמה
פרס אב אייוורקס

פרס אב אייוורקס (באנגלית: The Ub Iwerks Award) הוא פרס המוענק עבור הישגים טכניים במסגרת פרסי אנני ונקרא על שם האנימטור אב אייוורקס. הפרס ניתן ליחידים או חברות עבור קידומים טכניים המשפיעים משמעותית על אמנות או תעשיית ההנפשה. הפרס נוסד בשנת 1999 ונקרא על שם האיש שעזר להשיק את אחד הענפים הגדולים בתרבות הפופולרית והגדיר דור של חובבי קולנוע בכלל וחובבי סרטי אנימציה בפרט. אב אייוורקס זכור כמי שנתן צורה, תנועה ואישיות למיקי מאוס בחברת וולט דיסני.<ref>Annie Awards, Juried Awards, [https://web.archive.org/web/20150715001949/http://annieawards.org/ub-iwerks Ub Iwerks].. ASIFA-Hollywood</ref> הפרס השנתי מוענק על ידי האגודה הבין-לאומית לסרטי הנפשה בטקס הענקת פרסי אנני המתקיים באסיפ"א - הוליווד, קליפורניה. הפרס הוא אחד מחמישה פרסים בקטגוריית פרסי השופטים (הפרסים הנוספים הם: פרס ג'יין פוריי, פרס וינזור מקיי, פרס הישגים מיוחדים בהנפשה ופרס תעודת הצטיינות).<ref>International Animated Film Society, ASIFA – Hollywood, Annie Awards, [https://web.archive.org/web/20150627085938/http://annieawards.org/juried-awards/ Juried Awards].</ref>

בין מקבלי הפרס בעבר נמנים ד"ר אד קטמול (מדעי המחשב) על טכנולוגיותיו פורצות הדרך בחברת פיקסאר, סקוט ג'ונסטון על עבודתו החדשנית בסרט לוני טונס: חוזרים לאקשן בחברת דיגיטל דומיין , על חידושים פורצי דרך בסרט טיטאניק ואריק דניאלס על פיתוח תהליך 'בד עמוק' ('Deep Canvas') עבור הסרט טרזן של וולט דיסני.

== קישורים חיצוניים ==
* [https://annieawards.org/juried-awards/ אתר] רשמי של פרס אב אייוורקס ב[https://annieawards.org/ אתר פרסי אנני] (באנגלית)
* [https://web.archive.org/web/20150715001949/http://annieawards.org/ub-iwerks אב אייוורקס] באתר האגודה הבין-לאומית לסרטי הנפשה (באנגלית)

== הערות שוליים ==

קטגוריה:פרס אנני
ג'ורג' ריצ'רדס מיינוט

ג'ורג' ריצ'רדס מיינוט (באנגלית: George Richards Minot; 2 בדצמבר 1885 – 26 בפברואר 1950) היה חוקר רפואי אמריקאי, שזכה בשנת 1934 פרס נובל לפיזיולוגיה או לרפואה ביחד עם ויליאם פרי מרפי וג'ורג' הויט ויפל על כך שיפתחו טיפול באנמיה ממארת.

== ביוגרפיה ==
מיינוט נולד ב-2 בדצמבר 1885 בבוסטון. בשנת 1908 סיים תואר B.A ברפואה באוניברסיטת הרווארד ובשנת 1912 קיבל M.D. בשנים שלאחר מכן עבד מיינוט באוניברסיטת ג'ונס הופקינס בבולטימור שבמרילנד, והתמקד בחקר חלבונים מדללי דם, כגון אנטיתרומבין. בשנת 1915 הוא קיבל תפקיד זוטר בצוות הרפואי בבית החולים הכללי מסצ'וסטס, שם החל במחקר בנושא אנמיה בדם. במהלך מלחמת העולם הראשונה שירת כמנתח בצבא ארצות הברית. כחלק מתפקידים אלה, הוא עחקרכדי להבין מה גורם לעובדים במפעל תחמושת בניו ג'רזי לחלות. בסופו של דבר הוא גילה שמגע עור עם TNT הוביל למחלות.

בשנת 1917 החל לעבוד בבוסטון, ובשנים שלאחר מכן הפך במקביל לפרופסור באוניברסיטת הרווארד.

מינוט החל לפתח סיבוכים הקשורים לסוכרת בשנת 1940, וסבל משבץ מוחי קשה בשנת 1947, אשר שיתק אותו חלקית. מיינוט נפטר ב-26 בפברואר 1950 בברוקליין שבמסצ'וסטס

==קישורים חיצוניים==

* 
* 

קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת ג'ונס הופקינס
קטגוריה:אמריקאים שנולדו ב-1885
קטגוריה:אמריקאים שנפטרו ב-1950
פתרון מדינת האפס

"פתרון מדינת האפס" (באנגלית: Zero-state solution) הוא שם כולל למספר פתרונות ליישוב הסכסוך הישראלי-פלסטיני, שלפיו אחד הפתרונות מניח כי אין זהות פלסטינית ייחודית וכי על הפלסטינים הנמצאים ביהודה ושומרון לקבל בחזרה את האזרחות הירדנית תחת השלטון הישראלי, בעוד רצועת עזה תועבר לשליטה של מצרים בחסות השלטון הישראלי. הפתרון הוצע לראשונה על ידי מרכז אריאל למחקרי מדיניות. הפתרון דומה מאוד לפתרון שלוש המדינות, אך לא בהכרח זהה.

הצעה חלופית ושונה הוצעה על ידי רשת איזוקרטיה, המשנה את נקודת המבט של ההצעה המקורית לדומה יותר לפתרון המדינה האחת<ref></ref>, אשר מסביר בעצם שבמקום להתנות לפלסטינים אזרחות רשמית בחסות מדינת ישראל, יש לשנות את שלטונה למען שוויון הזכויות של אזרחיה. הצעה זו שונה משאר הפתרונות שהוצעו, משום שבניגוד לכך שהעם הפלסטיני זוכה לקבל הכרה בינלאומית בקבוצה לאומית, הוא מוותר על ההכרה ובתמורה לכך הוא זוכה להקים ולהיות חלק ממדינה אשר אינה נחשבת כמדינה יהודית, אלא כמולדת יהודית.

== סקירה כללית (לפי מרכז אריאל למחקרי מדיניות) ==
ההצעה המקורית מניחה שישראל תספח את השטחים שנכבשו בשנת 1967. הצעה זו נבדלת בכך שהפלסטינים הנוכחיים יכולים להישאר במקום בו הם נמצאים, כלא אזרחי ישראל, או שהם צפויים לחזור לשטח זהותם הלאומית.

הייתה התנגדות לתוכנית זו מצד הפלסטינים, ירדן ומצרים<ref></ref>.

הצעה זו, המתוארת כ"הצעת המסגרת לאסטרטגיה לאומית בנושא יהודה ושומרון וסוגיית ערביי ארץ ישראל", מניח כי אין זהות פלסטינית ייחודית, וכי על הפלסטינים בגדה המערבית לקבל בחזרה את האזרחות הירדנית, בעוד שמצרים צריכה להיות אחראית לרצועת עזה. היא מציעה פתרון חד צדדי, מכיוון שהיא אינה מאמינה שמדינות ערב יסכימו:
* להרחבת הריבונות הישראלית על הגדה המערבית וסיפוחה.
* לכך ש"ירדן היא פלסטין", והשבת האזרחות הירדנית לערבים אשר נמצאים ביהודה ושומרון.
* לאוטונומיה עירונית לערבי יהודה ושומרון (על בסיס הסכמי קמפ דייוויד).
* לחיסול התשתית הצבאית בעזה ובהתאם לאחריות האזור על ידי מצרים.
* לשוויון זכויות לערביי ישראל בתמורה להתחייבויות שוות במדינה.

== סקירה כללית (לפי רשת איזוקרטיה) ==
בעוד שהצעת מרכז אריאל מתארת למעשה מדינה אחת עבור ישראל ואפס מדינות עבור הפלסטינים, הטענה של רשת איזוקרטיה היא ביטול המדינות בכלל. בהקשר מסוים, ההצעה טוענת כי גם הפלסטינים ראויים לשוויון זכויות ליברליות ללא קשר לסמכות השלטון שהם חיים תחתיה. גרסת איזוקרטיה ל"פתרון מדינת האפס" טוענת כי:
* הממשל במדינה יהיה חילוני ודמוקרטי.
* לא יהיו הטבות מיוחדות על בסיס לאומי או השתייכות דתית, אשר יהיו נפרדות מזכויות האזרחים.
* המדינה תהיה מולדת יהודית, ולא מדינה יהודית (כמו ברוב מדינות העולם).
* לא יהיו צבאות עומדים, אלא רק מיליציות מילואים ושירותי חירום לצורך הגנה מקומית וסדר אזרחי, ולא למען מלחמה.

== ראו גם ==
* האופציה הירדנית
* פתרון המדינה האחת
* פתרון שתי המדינות
* פתרון שלוש המדינות

== קישורים חיצוניים ==
* [https://web.archive.org/web/20130929114939/http://www.acpr.org.il/madorim/0811-yoman-maarechetE.pdf הצעת מסגרת לאסטרטגיה לאומית בנושא יהודה ושומרון וסוגיית ערביי ארץ ישראל, 8 בנובמבר 2008]
* 
* 
* [https://forward.com/opinion/371439/alternative-solutions-to-israel-palestinian-quagmire/ Alternative Solutions To Israel-Palestinian Quagmire], באתר הפורוורד, 21 במאי 2017

== הערות שוליים ==

קטגוריה:הצעות לפתרון הסכסוך הישראלי-פלסטיני
עדה אוונס

עדה אוונס (באנגלית: Ada Evans; 17 במאי 1872 – 27 בדצמבר 1947) הייתה האישה הראשונה שסיימה לימודי משפטים באוסטרליה.

==ביוגרפיה==
אוונס נולדה בשנת 1872 באסקס שבאנגליה ולמדה בלונדון. בשנת 1883 היגרה משפחתה לסידני שבניו סאות' ויילס. בשנת 1895 סיימה אוונס תואר ראשון באמנויות באוניברסיטת סידני. לאחר הלימודים שקלה אוונס להקים בית ספר עם אחותה, אך הרעיון נזנח. בשנת 1899 חזרה בעצת אימה לאוניברסיטת סידני על מנת ללמוד משפטים. הדקאן התנגד ללימודי נשים באוניברסיטה, אך בתקופה זו הוא שהה מעבר לים, ולא היה יכול למנוע את תחילת לימודיה של אוונס. החוק בניו סאות' ווילס לא אסר הכשרת נשים לעריכת דין, אך הנוהג המשפטי היה שוויון זכויות לנשים רק אם החוק מורה על כך באופן ישיר. למרות זאת, סיימה אוונס את לימודיה בדצמבר 1902, והייתה האישה האוסטרלית הראשונה שעושה זאת.

לאחר לימודיה, אוונס ניסתה להתקבל ללשכת עורכי הדין בניו סאות' ווילס, אך לא התקבלה. מצב זה גרם לאוונס להוביל מאבק ציבורי כנגד החוק הקיים. בשנת 1905 הפכה פלוס גרייג לעורכת הדין הראשונה במדינה (לאחר שזו סיימה את לימודיה כשנה לאחר אוונס). בסופו של דבר אוונס החלה לעבוד כעורכת דין רק בשנת 1921.

נפטרה בגיל 75 ב-27 בדצמבר 1947 בניו סאות' ויילס.

==קישורים חיצוניים==

קטגוריה:עורכי דין אוסטרלים
קטגוריה:ילידות 1872
קטגוריה:נפטרות ב-1947
Calling All the Monsters

Calling All the Monsters (בעברית: קוראת לכל המפלצות) הוא שיר שבוצע על ידי זמרת הפופ האמריקאית צ'יינה אן מקליין. השיר הופק על ידי ניקלאס מולינדר וג'ואקים פרסון, שגם כתבו את השיר, יחד עם יוהאן אלקנאס, וצ'רלי מייסון, עבור "ANT Farm", פסקול סדרת הטלוויזיה "החרשנים" מבית ערוץ דיסני. השיר פורסם כסינגל השני של האלבום ב-20 בספטמבר 2011, דרך וולט דיסני רקורדס. מבחינה מוזיקלית, השיר הוא מסוג אלקטרופופ-מועמדונים, והמילים עוסקות בליל כל הקדושים.

השיר זכה לביקורות חיוביות בדרך כלל מצד המבקרים, כאשר רובם שיבחו את אופיו השובב, וצליל הדאנס שלו. במצעדים, הגיע השיר בשיאו למקום הראשון בסלובקיה, וכן נכנס למצעד הבילבורד הוט 100 האמריקאי, ומצעד הסינגלים הבריטי. בשבועו הראשון להוצאתו, זכה השיר לכ-25,000 הורדות.

== רקע ==
"Calling All the Monsters" הוא הסינגל השני שיצא מהפסקול A.N.T. Farm (החרשנים), של סדרת הטלוויזיה הנושאת את אותו השם בערוץ דיסני. השיר הושמע לראשונה בפרק העונה הראשונה של ליל כל הקדושים, "החווה המוטנטית", ששודר בבכורה ב-7 באוקטובר 2011 בצפון אמריקה, יותר משבועיים לאחר צאת הסינגל. בפרק, ביצע מקליין את השיר. בפרק הוצג יקום מקביל, שבו ה-A.N.T. היו מפלצות ששלטו על בית הספר ובני האדם. בהמשך, רחקה צ'יינה פארקס (מקליין) שיקוי שמשנה את ה-A.N.T. לצורה אנושית. מאוחר יותר, פארקס עלתה על הבמה וביצעה את השיר, כאשר כולם בקהל רוקדים.

השיר הופיע גם ב-"Beam It Up", פרק העונה השנייה של ליל כל הקדושים בסדרה "שייק" של ערוץ דיסני משנת 2011. בנוסף, קיילי קנטרל מהסדרה "גבי דוראן: בייביסיטר לחייזרים" ביצעה את השיר בפרק בפרק ההאלווין "You Decide LIVE!" של הסדרה "Just Roll with It" ב-4 באוקטובר 2019.<ref></ref>

== הרכב ==
"Calling All the Monsters" הוא שיר אלקטרופופ ודאנס-פופ. השיר תואר כגרסה המודרנית לשירו של מייקל ג'קסון, "Thriller" משנת 1982.<ref name=Commonsense/> המקצב של השיר הושווה מול שיריהם של ג'קסון ודל זמרת הפופ בריטני ספירס.<ref name=About.com></ref>

נושא השיר סובב סביב קסם ופנטזיה ואילו המילים מתארות ריקוד עם מפלצות ודמויות מפחידות.<ref name=Commonsense></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירים באנגלית
קטגוריה:שירי ליל כל הקדושים
קטגוריה:סינגלים בהוצאת וולט דיסני רקורדס
וולמר (אי)

האי וולמר (באנגלית: Vollmer Island) הוא אי מכוסה קרח, למול חופי ארץ מרי בירד, שבאנטארקטיקה.

האי ממוקם בקצהו של מדף הקרח סולזברגר; 13 קילומטרים צפונית-מערבית מהאי קרוננווט.

אורכו של האי 20 קילומטרים.

== היסטוריה ==
=== גילוי ומיפוי האיים ===

האי התגלה ומופה באופן גס על ידי משלחת בירד לאנטארקטיקה (משלחות שחקרו את אנטארקטיקה בין השנים 1928– 1930), בפיקודו של אדמירל ריצ'רד בירד.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים (US-ACAN).

האי נקרא על שמו של לוטננט ויליאם ט. ה. וולמר (T.H. Vollmer), מצי ארצות הברית, שהיה קצין הנדסה באוניית צי ארצות הברית גליישר (USS Glacier), אשר סיירה לאורך חוף זה של ארץ מרי בירד בעונת המחקר (הקיץ האנטארקטי) 1961–1962.

== לקריאה נוספת ==

<div class="mw-content-ltr">• Kelly M. BRUNT, Emile A. OKAL, Douglas R. MacAYEAL, [https://www.earth.northwestern.edu/individ/emile/PDF/EAO221.pdf Antarctic ice-shelf calving triggered by the Honshu (Japan) earthquake and tsunami, March 2011], Journal of Glaciology, Vol. 57, No. 205 2011, DOI: https://doi.org/10.3189/002214311798043681</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16121 האי וולמר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133306 האי וולמר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15574&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי וולמר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=16121&fid=antgeo_124 תצלום לוויין של אזור האי וולמר]
* [http://distancebetween.info/vollmer_island מחשבון מרחקים - מרחק מהאי וולמר לאתרים סמוכים]
* [https://www.meteoblue.com/en/weather/current/vollmer-island_antarctica_6627626 מזג אוויר נוכחי מעודכן באי וולמר]
** [https://www.meteoblue.com/en/weather/14-days/vollmer-island_antarctica_6627626 תחזית מזג אוויר עדכנית ארוכת טווח עבור האי וולמר]
** [https://www.meteoblue.com/en/weather/archive/yearcomparison/vollmer-island_antarctica_6627626 סטטיסטיקות מזג אוויר ונתוני מזג אוויר היסטוריים עבור האי וולמר]

== הערות שוליים ==

וולמר
וולמר
There Will Be Blood

There Will Be Blood (בעברית: יִהְיֶה דָּם) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light.<ref name=":0"></ref> הוא יצא לאור ב-1 באוקטובר 2019, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ביחסי מין ולאיך זה יכול להיות אפל.<ref></ref><ref></ref>

== רקע וכתיבה ==
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי ארון ג'וסף, ווהן אוליבר וד"ר לוק.<ref></ref> סטיבן דאו ממגזין הבילבורד סקר את השיר, תוך שטען שמדובר בשיר "שנשמע כמו שיר שטני".<ref></ref> ב-MTV News תואר השיר כ"פרוסה מחשמלת של קים פטרס, ששרה על המוות שלך".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.<ref name=":0" />

== הופעה ואודיו ==
קים פטרס ביצעה את השיר ב-30 באוקטובר 2019, יממה לפני ליל כל הקדושים בלוס אנג'לס, ארצות הברית.<ref name=":1"></ref> ההופעה הייתה מלווה באפקטים שמתאימים לאווירת החג והייתה חלק מתוך סיבוב ההופעות השני שלה "Clarity Tour", שנתמך על גבי אלבום הבכורה שלה, Clarity.<ref></ref> ההופעה צברה למעלה מ-120 אלף צפיות.<ref name=":1" />

האודיו הרשמי של השיר הועלה ליוטיוב ב-1 באוקטובר 2019, תוך שהצליח לצבור למעלה ממיליון צפיות.<ref></ref>

== שימוש במדיה ==
בשנת 2021 עלתה לשידור הסדרה "סיפורי אימה אמריקאים", במסגרתה הושמע השיר בפרק השני.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 באוקטובר 2019
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי קים פטרס
קטגוריה:שירי ליל כל הקדושים
קטגוריה:שירים על מוות
קטגוריה:שירים על מיניות
קרוננווט (אי)

האי קרוננווט (באנגלית: Cronenwett Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.

האי ממוקם בין האי וולמר והאי סטיבנטון.

אורכו של האי 40 קילומטרים.

גובהו של האי 374 מטרים מעל פני הים.

== היסטוריה ==
=== גילוי ומיפוי האיים ===

האי התגלה ומופה על ידי משלחות בירד לאנטארקטיקה (שחקרה את אנטארקטיקה בין השנים 1928– 1930) בפיקודו של אדמירל ריצ'רד בירד.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של קומנדר וו. ר. קרוננווט (W.R. Cronenwett), שהיה קצין צילום במהלך מבצע דיפ פריז II שנערך בעונת המחקר (הקיץ האנטארקטי) 1956–1957; וקצין הסברה במהלך מבצע דיפ פריז בשנת 1962.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3325 האי קרוננווט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3137&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי קרוננווט] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25608974 מפת אזור האי קרוננווט]
* [http://distancebetween.info/cronenwett_island מחשבון מרחקים - מרחק מהאי קרוננווט לאתרים סמוכים]
* [https://www.meteoblue.com/en/weather/current/cronenwett-island_antarctica_6631648 מזג אוויר נוכחי מעודכן באי קרוננווט]
** [https://www.meteoblue.com/en/weather/14-days/cronenwett-island_antarctica_6631648 תחזית מזג אוויר עדכנית ארוכת טווח עבור האי קרוננווט]
** [https://www.meteoblue.com/en/weather/archive/yearcomparison/cronenwett-island_antarctica_6631648 סטטיסטיקות מזג אוויר ונתוני מזג אוויר היסטוריים עבור האי קרוננווט]

== הערות שוליים ==

קרוננווט
מסתם אבי העורקים

מסתם אבי העורקים (באנגלית: aortic valve) הוא מסתם בלב האדם הנמצא בין חדר שמאל לאבי העורקים. במהלך הסיסטולה של החדר השמאלי, הלחץ בחדר עולה, המסתם נפתח ודם זורם מחדר שמאל לאבי העורקים ומשם לגוף. בסוף הסיסטולה, כשהלחץ בחדר שמאל יורד, המסתם נסגר ומונע מעבר של דם לאבי העורקים. במסתם אבי העורקים תקין ישנם 3 כיסים, בעוד של-1-2% מהאוכלוסייה יש מום לב מולד והוא בעל 2 כיסים<ref name="Bayne-Medscape"></ref>. כשהכיסים סגורים, במהלך הדיאסטולה, החלל שנוצר מעל הכיסים מכונה סינוס אבי העורקים (aortic sinus) או הסינוס על שם ולסלבה. מהכיסים יוצאים 2 עורקים כליליים - העורק הכלילי הימני והעורק הכלילי השמאלי.

הערכה של תפקוד המסתם מבוצעת על ידי האזנה בסטטוסקופ, אקוקרדיוגרפיה ומכשירי הדמיה שונים. המסתם תורם לרכיב A2 של קול הלב השני (S2) והוא אחד מארבעת מסתמי הלב ואחד משני מסתמי הכיסים בלב. המחלות העיקריות הקשורות לתפקוד לקוי של המסתם כוללות אי-ספיקת מסתם אבי העורקים והיצרות מסתם אבי העורקים. ניתוחים המבוצעים במסתם כוללים החלפה של המסתם או תיקון של המסתם. תיקון לרוב מבוצע באי-ספיקה ולעיתים בטיפול במפרצת באבי העורקים ובהיצרות מולדת של המסתם <ref>Hans-Joachim Schäfers: Current treatment of aortic regurgitation. UNI-MED Science, Bremen, London, Boston 2013, .</ref>. החלפה של המסתם מבוצעת על ידי מסתם מלאכותי או על ידי מסתם ביולוגי שמקורו מן החי, לרוב של חזיר. אחד מהסיבוכים של אנדוקרדיטיס הוא פגיעה במסתם, אם כי זהו סיבוך יחסית נדיר. שמות הכיסים של המסתם משתנים ממקור למקור. לעיתים מכנים אותם כיס העורק הכלילי הימני, כיס העורק הכלילי השמאלי והכיס ללא עורק כלילי<ref name="Ho1"></ref> ולעיתים מכונים הכיס הימני, השמאלי והאחורי<ref></ref>.

==קישורים חיצוניים==

==הערות שוליים==

קטגוריה:מסתמי הלב
נו איי.די.

ארנסט דיון וילסון (באנגלית: Ernest Dion Wilson; נולד ב-23 ביוני 1971), הידוע בשם הבמה נו. איי.די (), ולשעבר כאימנסלופ (Immenslope), הוא מפיק מוזיקלי, תקליטן, מעבד מוזיקלי, פזמונאי וראפר אמריקאי זוכה פרס גראמי.

== קריירה מוזיקלית ==
בשנת 1996 הוציא וילסון תחת הכינוי נו איי.די. את אלבום הבכורה שלו, .<ref></ref> השם נו. איי.די הוא חצי-פלינדרום לשם הולדתו, דיון (באנגלית: Dion). וילסון הוציא גם ביט-טייפ בשם Invisible Beats.<ref></ref> בתחילת הקריירה שלו, עבד וילסון כמפיק שותף של הזמר האמריקאי ג'רמיין דופרי. לאחר מכן, הפיק גם סינגלים מצליחים נוספים כ-"My Boo" של אשר ואלישה קיז ו-"Let Me Hold You" של באו ואו ואומריון , כמו גם את השירים "Resurrection" ו-"" של הראפר קומון, איתו עבד וילסון באופן עקבי לאורך השנים. וילסון גם סייע לראפר קניה וסט בהפקתו, והזמין אותו למפגשים שלו עם קומון, כאשר וסט החל את דרכו.<ref></ref> וילסון אף הכיר לווסט את ה-A&R של חברת רוק-א-פלה רקורדס, בסופו של דבר החתים את וסט בחברה.

בשנת 2007, זכה וילסון להכרה בשל הפקת שני שירים מתוך אלבומו של ג'יי זי, American Gangster. במהלך אותה התקופה, עבד וילסון עם אמנים כגון ביג שון, ריק רוס, קניה וסט, יאנג ג'יזי וריהאנה. וילסון הפיק גם את "", הסינגל הראשון מתוך האלבום ה-11 של ג'יי זי, משנת 2009, וכן את הסינגל השני, "Run This Town", בו משתתפים קניה וסט וריהאנה, שזיכה את וילסון בפרס גראמי לשיר הראפ הטוב ביותר. בשנת 2011, שיתף פעולה עם הראפר קומון בפעם הראשונה מאז 1997, כשהשתתף בהפקת אלבומו התשיעי, The Dreamer / The Believer. ביוני 2011, הקים וילסון את הקולקטיב Cocain 80s, המורכב ממוזיקאים שונים.<ref></ref><ref></ref><ref></ref>

לאחר שהתפטר מתפקיד נשיא חברת התקליטים GOOD Music של קניה וסט, באוגוסט 2011 הוכרז כי נו איי.די. מונה לסגן בכיר של A&R בחברת דאף ג'אם.<ref name="artium"></ref><ref name=":0"></ref> בנוסף, דאף ג'אם חתמה על עסקה משותפת בלעדית עם הלייבל Artium Records, שהקים נו. איי. די.<ref name=":0" /> בשנת 2012, הפיק וילסון חמישה שירים מתוך אלבומו ה-11 של הראפר נאז, Life Is Good, בהם הסינגל "Daughters", שהועמד לשני פרסי גראמי. בשנת 2017, היה למפיק העיקרי של אלבומו של ג'יי זי, 4:44.<ref></ref>

== דיסקוגרפיה ==
=== אלבומי אולפן ===
* 1997: 
* 2002: The Sampler, vol. 1 <small>(עם דאג אינפיניטי)</small>

=== סינגלים ===
* 1997: "Sky's The Limit"

== פרסים ומועמדויות ==
=== פרסי גראמי ===
{| class="wikitable"
!שנה
!עבודה מועמדת
!קטגוריה
!תוצאה
|-
| rowspan="2" |2010
|"Run This Town"
| rowspan="6" |שיר הראפ הטוב ביותר
|
|-
|""
|
|-
|2013
|"Daughters"
|
|-
|2014
|"Holy Grail"
|
|-
|2015
|"Bound 2"
|
|-
| rowspan="5" |2018
| rowspan="2" |""
|
|-
|הקלטת השנה
|
|-
|"4:44"
|שיר השנה
|
|-
|4:44
|אלבום השנה
|
|-
|עצמו
|מפיק השנה, לא קלאסי
|
|-
|2024
|"Scientists & Engineers" (בתור פזמונאי)
|שיר הראפ הטוב ביותר
|
|}

== קישורים חיצוניים ==

== הערות שוליים ==

קטגוריה:מפיקים מוזיקליים אמריקאים
קטגוריה:תקליטנים אמריקאים
קטגוריה:מעבדים מוזיקליים
קטגוריה:פזמונאים אמריקאים
קטגוריה:ראפרים אמריקאים
קטגוריה:זוכי פרס גראמי
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1971
אברומי וינברג

אברומי וינברג המוכר בשמו הפרטי "אברומי", הוא זמר-יוצר חרדי ישראלי.

== ביוגרפיה ==
אברומי נולד למשפחה חסידית באמריקה (אביו הוא נכדו של רבי יוחנן טברסקי, האדמו"ר מטאלנה). בגיל שנתיים עלה עם משפחתו לישראל והתגורר בשכונת רמות בירושלים. למד בישיבת רש"י ובהמשך בישיבת קריית מלאכי ולאחר אירוסיו חזר ללמוד בישיבת רש"י.
===קריירה===

לאחר נישואיו החל להופיע בחתונות ובדצמבר 2012 הוציא את הסינגל "מעוז צור".

בפברואר 2013 הוציא את הסינגל השני "לנגן ולנגן", ובאפריל באותה שנה הוציא לשיר קליפ.

בספטמבר 2014 הוציא את הסינגל השלישי "עם סגולה".

בינואר 2015 השיק את אלבומו הראשון "לנגן ולנגן" בהפקת ג'ף הורביץ.

בדצמבר 2018 הוציא את הסינגל הראשון מתוך אלבומו השני "מבינים את החיים".

בספטמבר 2018 הוציא בהשראת מיזם הקולולם את השיר ברכת כהנים בהשתתפות 300 תלמידי ישיבת רש"י, השיר הוקלט במחנה הקיץ של הישיבה בתפרח שעל התלמידים ניצח אהרל'ה נחשוני, עם השיר הזה זכה אברומי להכרה רחבה בציבור והקליפ לשיר זכה ליותר מ-2 מיליון צפיות.

במרץ הוציא את הסינגל "עבד נרצה".באפריל 2020 הוציא את הסינגל "ונצעק", ובמאי הוציא את הסינגל "הנה היא באה". בספטמבר הוציא סינגל בשיתוף פעולה עם הזמר ירון בר בשם "אבא יקר".

זכה במקום הראשון במצעד השנתי של 'קול חי מיוזיק' לשנת 2020 בקטגוריית 'פריצת השנה'.

בנובמבר 2020 החל להנחות את התוכנית "לקראת שבת" בערוץ 97 עם קובי מירסקי.

בינואר 2021 הוציא עם שרולי ברונכר את הסינגל "שובו אליי".

במרץ 2022 הוציא את הסינגל "לא מאוחר".

==דיסקוגרפיה==
===אלבומים===
* 2015: לנגן ולנגן

===סינגלים===
*2012: מעוז צור
*2013: לנגן ולנגן
*2014: עם סגולה
*2015: להודות ולהלל (עם שמואל יפת)
*2018: מבינים את החיים
*2018: ברכת כהנים
*2019: עבד נרצה
*2020: ונצעק
*2020: הנה היא באה
*2020: אבא יקר (עם ירון בר)
*2021: שובו אליי (עם שרולי ברונכר)
*2022: לא מאוחר
*2023: ליבי ער (עם יצחק דה סקנד)

===פילמוגרפיה===
====טלוויזיה====
*2019: לצאת מאזור הנוחות (אורח - עונה 1, פרק 3)
*2020: לקראת שבת (מנחה - 5 פרקים)
*2023: שרים בסלון (אורח - עונה 4: ספיישל, פרק 4)

== קישורים חיצוניים ==

== הערות שוליים ==

קטגוריה:חרדים ישראלים
קטגוריה:זמרים חסידיים
קטגוריה:זמרי רוק ישראלים
קטגוריה:מוזיקאים ישראלים
קטגוריה:סגל ערוץ הידברות
קטגוריה:אמני FDD
Close Your Eyes (שיר של קים פטרס)

Close Your Eyes (בעברית: עֲצֹם עֵינַיִם) הוא שיר שהוקלט על ידי הזמרת-יוצרת הגרמנייה קים פטרס, מתוך המיני-אלבום השלישי שלה, Turn Off the Light, Vol. 1.<ref name=":0"></ref> הוא יצא לאור ב-1 באוקטובר 2018, על ידי חברת התקליטים שלה, BunHead.<ref name=":0" /> בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.<ref name=":0" />

"Close Your Eyes" הוא הרצועה העשירית מתוך הפרויקט השני באורך מלא של קים פטרס, Turn Off the Light.<ref></ref>

== רקע וכתיבה ==
"Close Your Eyes" הוא הרצועה השנייה מתוך המיני-אלבום, Turn Off the Light, Vol. 1, במסגרתה פטרס מגלמת את תפקידה של "מאהבת מפלצתית" ("Monstrous Lover"), שלא תתן למי שנפל עליה לצאת בחיים ואף תוודא את הריגתו. היא מציעה להם לא להתנגד ולעצום את העיניים שלהם.<ref></ref>

בריאיון למגזין אאוט היא הצהירה את הדברים הבאים:

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.7 מיליון השמעות.<ref name=":0" />

== הופעה ואודיו ==
קים פטרס ביצעה את השיר ב-20 ביוני 2019, בשיקגו, ארצות הברית באולם לינקולן.<ref name=":1"></ref> ההופעה הייתה מלווה באפקטים שהותאמו במיוחד לאווירת ליל כל הקדושים ונכללה כחלק מתוך סיבוב ההופעות הראשון שלה "Broken Tour", שנועד לעזור בקידום אלבום הבכורה שלה, Clarity.<ref></ref><ref></ref> בפברואר 2020, שנה לאחר מכן ביצעה את השיר בפריז, צרפת.<ref></ref> פטרס ביצעה את "Close Your Eyes" עם טרוי סיון במהלך סיבוב ההופעות שלו, "The Bloom Tour".<ref></ref>

האודיו הרשמי של השיר הועלה ליוטיוב ב-1 באוקטובר 2018, תוך שהצליח לצבור למעלה משני מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 באוקטובר 2018
|הזרמת מוזיקה • הורדה דיגיטלית
|אמיגו • ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שנכתבו על ידי שרה הדסון
קטגוריה:שירים שהופקו על ידי ד"ר לוק
קטגוריה:שירי ליל כל הקדושים
קטגוריה:שירים על השטן
קטגוריה:שירים על מוות
Fashion Monster

Fashion Monster (בעברית: מפלצת אופנה; ביפנית: ファッションモンスター, Fasshon Monsutā) הוא הסינגל השלישי של זמרת הפופ היפנית קיארי פאמיו פאמיו. הסינגל פורסם ב-17 באוקטובר 2012, לכבוד ליל כל הקדושים.<ref>[http://kyary.asobisystem.com/discography/archive.php?category=2 Kyary Singles Discography] Official Site</ref> נעשה בשיר שימוש בפרסומות של החברה היפנית ".G.u". קיארי הוציאה מחדש את הסינגל דרך סייר רקורדס בארצות הברית ב-30 באפריל 2013.<ref></ref><ref></ref>

== רשימת רצועות ==

== מיקומי שיא ==
{|class="wikitable sortable"
!align="left"|מצעד (2012)
!align="center"|מיקום שיא
|-
|אוריקון יומי יפן
|align="center"|3
|-
|אוריקון שבועי יפן<ref></ref>
|align="center"|5
|-
|בילבורד הוט 100 יפן<ref></ref>
|align="center"|2
|-
|בילבורד מכירות שירים הוט יפן<ref></ref>
|align="center"|5
|-
|בילבורד איירפליי יפן<ref></ref>
|align="center"|1
|-
|מצעד השירים העכשוויים למבוגרים של בילבורד יפן<ref></ref>
|align="center"|1
|-
|בילבורד ארצות הברית - אלבומים מרחבי העולם<ref></ref>
|align="center"|8
|-
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירים באנגלית
קטגוריה:שירים ביפנית
קטגוריה:שירי ליל כל הקדושים
קטגוריה:שירים על מפלצות
לוקמיה של תאים שעירים

לוקמיה של תאים שעירים (באנגלית: Hairy cell leukemia) היא מחלה המטולוגית ממאירה נדירה המאופיינת בהצטברות לא תקינה של לימפוציטים מסוג B<ref></ref>. לוקמיה של תאים שעירים מסווגת בדרך כלל כתת-סוג של לוקמיה לימפוציטית כרונית, והיא מהווה כ-2% מכלל סוגי הלוקמיה, עם פחות מ-2,000 מטופלים מאובחנים בצפון אמריקה ומערב אירופה יחדיו. בלוקמיה של תאים שעירים מצטברים "התאים השעירים" (לימפוציטים מסוג B ממאירים) במח העצם, ומפריעים לייצור כדוריות דם לבנות תקינות, כדוריות דם אדומות וטסיות דם. כתוצאה מכך, מטופלים עלולים לפתח זיהומים הקשורים לספירה נמוכה של תאי דם לבנים, אנמיה ועייפות עקב מחסור בכדוריות דם אדומות, או דימום קל עקב ספירה נמוכה של טסיות דם<ref></ref>. תאים סרטניים עלולים להתקבץ בטחול ולגרום לו להתנפח, דבר זה עלול לגרום לתופעת לוואי של שובע גם כאשר המטופל לא אכל הרבה. מחלה זו נדירה, עם פחות מ-1 מתוך 10,000 אנשים שאובחנו כחולי לוקמיה של תאים שעירים במהלך חייהם. גברים הם בעלי סיכון מוגבר לפתח את המחלה<ref></ref>, בארצות הברית השכיחות השנתית היא כ-3 מקרים ל-1,000,000 גברים בכל שנה, ו-0.6 מקרים ל-1,000,000 נשים בכל שנה<ref name="Wintrobe"></ref>.

לוקמיה של תאים שעירים מאובחנת בדרך כלל לאחר שספירת דם שגרתית מראה מספר נמוך באופן בלתי צפוי של סוג אחד או יותר של תאי דם תקינים, או לאחר הופעת חבורות בלתי מוסברות או זיהומים חוזרים ונשנים אצל חולה בריא. מטופלים עם גידול רחב עשויים גם להיות בעלי רמות נמוכות יותר של כולסטרול<ref></ref>, במיוחד במטופלים עם טחול מוגדל<ref></ref>. רמות הכולסטרול חוזרות לערכים נורמליים לאחר טיפול מוצלח בלוקמיה. אצל כל המטופלים, השנתיים הראשונות לאחר האבחנה הם בעלות הסיכון הגבוה ביותר לתוצאה קטלנית. אך, עם טיפול מתאים, אורך החיים הכללי הצפוי למטופלים עם לוקמיה של תאים שעירים הוא נורמלי או כמעט נורמלי. מדידת ההישרדות המדויקת של מטופלים עם לוקמיה של תאים שעירים היא מסובכת מכיוון שהגיל החציוני הוא גבוה יחסית (70 שנים) בזמן האבחון. עם זאת, מטופלים עם לוקמיה של תאים שעירים שורדים באופן שגרתי יותר מ-10 שנים, ומטופלים צעירים יותר עשויים לצפות לחיים ארוכים. ברחבי העולם צפויים למות כ-300 מטופלים עם לוקמיה של תאים שעירים בשנה<ref></ref>. כמו במקרים רבים של סרטן, הגורם ללוקמיה של תאים שעירים אינו ידוע. נראה כי חשיפה לעשן טבק, קרינה מייננת או כימיקלים תעשייתיים (למעט סולר) לא מגדילה את הסיכון לפתח לוקמיה של תאים שעירים<ref name="pmid7577624"></ref>. בחלק מהמחקרים, חקלאות וגינון נקשרו לסיכון מוגבר לפתח לוקמיה של תאים שעירים שלא מרמז בהכרח על סיבתיות.

== קישורים חיצוניים ==

* [https://www.cancer.org.il/template/default.aspx?PageId=5852 לוקמיה של תאים שעירים], באתר האגודה למלחמה בסרטן
* [https://www.medico.co.il/אונקולוגיה/לוקמיה-של-תאים-שעירים/ לוקמיה של תאים שעירים], באתר Medico

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות דם והפרעות במנגנון החיסון
בנדר בן סולטאן אאל סעוד

בנדר בן סולטאן בן עבד אל-עזיז אאל סעוד (בערבית: بندر بن سلطان بن عبد العزيز آل سعود; נולד ב-2 במרץ 1949) הוא בן למשפחת בית סעוד, משפחת המלוכה השלטת בסעודיה.

==ביוגרפיה==
בנדר נולד לסולטאן בן עבד אל-עזיז אאל סעוד, יורש העצר של ערב הסעודית, במרץ 1949 בטאיף. למרות זאת, נטען כי התאריך הוקדם על מנת שיוכל להתגייס לחיל האוויר הסעודי.<ref></ref>

בנדר נולד לכזריאן (Khiziran), שהייתה משרתת בבית המלוכה הסעודי. בתחילה סירבה משפחת המלוכה להכיר בו ובנדר גדל בשנותיו הראשונות מחוץ למשפחת המלוכה. רק כשהגיע בנדר לגיל שמונה ב-1957 הכירה בו המשפחה.

בנדר שירת בחיל האוויר הסעודי עד ל-1968, ולאחר מכן למד תואר ראשון באוניברסיטת ג'ונס הופקינס בבולטימור.

==קריירה==
ב-1978 מונה בנדר כשליח מיוחד מטעם ח'אלד, מלך ערב הסעודית. ב-1982 מונה בנדר לציר צבאי בשגרירות ערב הסעודית בארצות הברית, וב-1983 מונה לשגריר, תפקיד בו החזיק בבמשך יותר משני עשורים, עד ל-2005.

לאחר שסיים את תפקידו כשגריר, היה יושב ראש המועצה לביטחון לאומי של ערב הסעודית עד לסגירתה ב-29 בינואר 2015, והיה ראש סוכנות הביון של ערב הסעודית משנת 2012 עד 2014. ב-1 ביולי 2014 מונה לשליח המיוחד של המלך עבדאללה עד 29 בינואר 2015.

באוקטובר 2020 יצא בביקורת פומבית נגד הנהגת הפלסטינים לדורותיה על רקע חתימת הסכמי אברהם לנרמול היחסים בין איחוד האמירויות, בחריין וישראל בתמיכת סעודיה.

==חיים אישים==
בנדר נישא להיפאא אל-פייסל אאל סעוד , בתו של פייסל, מלך ערב הסעודית, ולהם שמונה ילדים. אחת מהם, רימה בינת בנדר אאל סעוד, מונתה ב-2019 כשגרירת ערב הסעודית בארצות הברית.

==קישורים חיצוניים==

* 

==הערות שוליים==

קטגוריה:שגרירי ערב הסעודית בארצות הברית
קטגוריה:פוליטיקאים סעודים
קטגוריה:משפחת המלוכה הסעודית
קטגוריה:בוגרי אוניברסיטת ג'ונס הופקינס
קטגוריה:סעודים שנולדו ב-1949
בו (סרט)

בו (באנגלית: Boo) הוא סרט אימה אמריקאי, אשר בוים על ידי אנתוני סי פרנטה.<ref></ref>

== עלילה ==
ג'סי הולדן מוזמנת על ידי החבר שלה, קווין, ושני חברים, פרדי ומארי, לבלות את ליל כל הקדושים בבית החולים סנטה מירה, שננטש לפני שנים בגלל שרפה. חברם, אמט, מכין את האביזרים כדי להפחיד את ג'סי אך הוא וכלבו מותקפים על ידי רוח רפאים. בינתיים אלן מחפש את אחותו, מג, שנעלמה עם חברתה, קתלין, בבית החולים לפני כמה ימים. חברו הוותיק של אביו, ארלו ריי ביינס, שהפך לשוטר לשעבר, מסרב בתחילה לבקשתו להתלוות אליו לבית החולים, אך משנה את דעתו ובכל זאת עוקב אחריו. אלן מוצא את הכלב שהושחת בצורה מחרידה, אך הוא פתאום קם לתחייה ותוקף את אלן עד שהוא יורה בו והורג אותו. כשנכנס לקומה השלישית, הוא מתאחד עם מג, שאומרת שהיא וקתלין התפצלו.

כשהם מגיעים לבית החולים, ארבעת החברים מתחילים לחפש את אמט. כשהם לבד, קווין בוגד בג'סי על ידי קיום יחסי מין עם מארי. בינתיים, ג'סי, שמתגלה כמישהי שעוסקת במודעות רוחנית, מספרת לפרדי את סיפורה של אמה המנוחה, שמתה בגלל מחלה לפני שנים, אך עדיין מתקשרת איתה בכל ליל כל הקדושים. השניים נקלעים אל אמט המבוהל בחדר ההלבשה. כאשר החמישה נפגשים, אמט מתחיל לפתע לתקוף אותם. אלן ומג מגיעים בזמן ומג משתמשת באקדחו של אלן כדי לירות באמבט. היא מספרת לקבוצה כי כל מי שמת בבית החולים זוכה לתחייה מחדש, אמט והכלב הם ביניהם. קווין פרנואידי, שחושד שמארי הופכת לרוח רפאים, תופס את האקדח של אלן ויורה בה למוות.

מכיוון שמג מסרבת להשתמש במעלית, הקבוצה התפצלה, כשג'סי, קווין ופרדי לוקחים את גופתה של מארי למעלית ואלן ומג משתמשים במדרגות. הם מגיעים לקומה השלישית, שם יש לג'סי תחושות הקשורות לרוצח ילדים בשם ג'ייקוב. ג'ייקוב התחייב לשמור על הקומה השלישית של בית החולים ששמורה במיוחד לחולי נפש. למרות זאת, הוא רוצח ילדה קטנה בשטח בית החולים. לאחר מכן הוא שרף את בית החולים וניסה לברוח כהסחת דעת, אך האח ראסל השליך את מפתחות הדלת ולכד את שניהם באש. ג'ייקוב הרג והשיב בחזרה לחיים אנשים בבית החולים כדי שיוכל להחזיק אותם, אך כולם נכשלו עד כה. במהלך בדיקת הרצפה קווין נעלם.

ג'סי ופרדי מתאחדים עם אלן, מג וארלו, שהרגו את קתלין שקמה לתחייה והחליטו להציל את כולם. הם מוצאים את קווין לכוד ברוח הילדה הקטנה ומצליחים לשחרר אותו, אך תוך כדי כך מתגלה שפרדי מת, הוחזר לחיים והכריח את ארלו לירות בו. השאר מנסים להימלט דרך המדרגות, אולם בסופו של דבר ג'סי מבינה שעד שלא יצליחו לנצח את ג'ייקוב, הוא לעולם לא יאפשר להם לעזוב. לשם כך היא מתחזה לאח ראסל, ומתכוונת להפחיד אותו מהעולם החי. התוכנית עובדת. עם זאת, ג'ייקוב משתמש במארי שקמה לתחייה כדי להרוג את קווין. קווין קם לתחייה מחדש, אך לא מראה שום סימפטום של רוח רפאים רגילה. לאחר מכן מתגלה כי הוא מוחזק ישירות על ידי ג'ייקוב, שמוצא את קווין כסוציופת ולכן הוא מושלם עבורו. עם זאת, מג קמה לתחייה גם היא. עם זאת, היא מוחזקת על ידי ראסל אך היא נמצאת בשליטה. ראסל אומר לקבוצה לעזוב בזמן שהוא מתעמת ומכניע את ג'ייקוב בהצלחה.

ג'סי, אלן וארלו עוזבים את המקום בבטחה, ומגלים שכבר שהיום הוא כבר יום כל הקדושים והשעה היא שעת צהריים. לאחר מכן חוזרים חזרה לבית החולים, שם ג'ייקוב נשבע להימלט, אך ראסל קובע כלאחר יד שהוא יצטרך לעבור אותו קודם לפני שהוא מכבה את האורות.

==קישורים חיצוניים==

==הערות שוליים==

קטגוריה:סרטי אימה מ-2005
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי אימה על-טבעיים אמריקאיים
קטגוריה:סרטי רוחות רפאים אמריקאיים
יחסי אנגולה – הרפובליקה הדמוקרטית של קונגו

יחסי אנגולה–הרפובליקה הדמוקרטית של קונגו הם יחסי החוץ דו-צדדיים בין הרפובליקה הדמוקרטית של קונגו לאנגולה. שתי המדינות חולקות גבול של 2,646 ק"מ.

אנגולה הייתה מעורבת מקרוב בפוליטיקה ברפובליקה הדמוקרטית של קונגו, ולקחה חלק במלחמת קונגו הראשונה ב-1997 שבמהלכה הודח שליט קונגו מובוטו ססה סקו. השלטון החדש בקונגו קיבל תמיכה משמעותית מצד ממשלת אנגולה. 

מאז ששליט קונגו ז'וזף קבילה דחה את הבחירות בדצמבר 2016 וניסה להיאחז בשלטון היחסים בין המדינות נחלשו מעט. מן הצד השני, בשל המצב הפוליטי האנגולה, ברחו ממנה עשרות אלפי פליטים לקונגו.

==קישורים חיצוניים==
יחסי הרפובליקה הדמוקרטית של קונגו – קניה

יחסי הרפובליקה הדמוקרטית של קונגו–קניה הם יחסי החוץ דו-צדדיים בין הרפובליקה הדמוקרטית של קונגו לקניה. לשתי המדינות יחסים חמים מאוד, במיוחד בתחומי הסחר והביטחון. בשתי המדינות ישנה אוכלוסייה גדולה של דוברי סוואהילי - דבר אשר מחזק את שיתופי הפעולה התרבותיים בין המדינות. היות שלרפובליקה הדמוקרטית של קונגו כמעט ואין גישה ישירה לים, היא נעזרת בנמליה של קניה.

קניה מפעילה שגרירות בקינשאסה ולרפובליקה הדמוקרטית של קונגו יש שגרירות בניירובי.

מנהיג קונגו לשעבר ז'וזף קבילה ביקר בקניה בהזדמנויות רבות. הנשיא הקנייתי אוהורו קניאטה היה ראש המדינה הזר היחיד שהשתתף בהשבעה של הנשיא הקונגולזי פליקס צ'יסקדי בשנת 2019. צ'יסקדי ביקר בעצמו בניירובי בחודשים שלאחר ההשבעה.
מועצת נשים בין-לאומית

מועצת נשים בין-לאומית (באנגלית: International Council of Women, או בקיצור ICW) היא ארגון נשים בין-לאומי. לארגון יש ייצוג ב ומתקיימים שיתופי פעולה בין המועצה לבין ארגוני האו"ם השונים כגון המועצה הכלכלית-חברתית של האומות המאוחדות, יוניסף, ארגון המזון והחקלאות, אונסק"ו וארגון העבודה הבין-לאומי.

הארגון הוקם במרץ-אפריל 1888 (חלק מחגיגות 40 שנה לועידת סנקה פולס). עם כ-49 נציגות המייצגות 53 ארגוני נשים מ-9 מדינות: קנדה, ארצות הברית, אירלנד, הודו, בריטניה, פינלנד, דנמרק, צרפת ונורווגיה. מייסדות המועצה היו אליזבת קיידי סטנטון וסוזן ב. אנתוני שחשבו על הקמת מועצה שכזו עוד בשנת 1882 במהלך ביקור באירופה. עם הקמת המועצה, הוצע למיליסנט פוסט לכהן כנשיאה הראשונה אך היא סירבה. בשנת 1903 החלה פעילות באיטליה ובשנת 1905 החלה פעילות גם בבלגיה. המועצה המקומית של אוסטרליה הוקמה בשנת 1931.

המקור התקציבי המרכזי של המועצה בשנותיה הראשונות היה ארצות הברית. מרבית הפגישות נערכו באירופה או בצפון אמריקה, והן התרחשו בשלוש שפות רשמיות – אנגלית, צרפתית וגרמנית – מה שהרתיע נשים ממוצא שאינו אירופי. ה-ICW לא קידמה באופן פעיל את זכות הבחירה לנשים, כדי לא להרגיז את החברות השמרניות יותר. המועצה החלה לפעול בנושא זכות הבחירה בתחילת המאה ה-20.

במהלך מלחמת העולם השנייה פעילות הארגון באירופה נפגעה בצורה משמעותית. לא כונסו קונגרסים וכמה מן המועצות הלאומיות כלל לא עבדו בזמן המלחמה. וועידת הארגון התכנסה בשנת 1946. הוועידה גינתה את פשעי המלחמה ודרשה מעורבות נשים גבוהה יותר בהנהגה.

נכון ל-2020, חברים ב-ICW ארגונים מכ-70 מדינות, והמטה המרכזי נמצא בפריז שבצרפת. ועידת המועצה מתכנסת אחת לשלוש שנים.

== קישורים חיצוניים ==

* 
* 

קטגוריה:ארגוני נשים
קטגוריה:ארגונים בין-לאומיים
אוניברסיטת יוהנסבורג

אוניברסיטת יוהנסבורג (באנגלית: University of Johannesburg; בראשי תיבות: UJ) היא אוניברסיטה ציבורית, הממוקמת ביוהנסבורג שבדרום אפריקה, ולומדים בה למעלה מ-51,000 סטודנטים. אוניברסיטת יוהנסבורג הוקמה בשנת 2005 כאיחוד של מספר מוסדות אקדמיים קיימים. מתוך 51,000 הסטודנטים, כ-3,000 מגיעים מ-80 מדינות מחוץ לדרום אפריקה. במוסד פועלות כשמונה פקולטות בסך הכל: רוח, מדעי הרפואה, עיצוב ואדריכלות, מדע, הנדסת סביבה, כלכלה ועסקים, חינוך ומשפטים.

האוניברסיטה חברה באוניברסיטאס 21, איגוד האוניברסיטאות באפריקה (AAU) ובאיגוד אוניברסיטאות חבר העמים הבריטי (ACU).

== היסטוריה ==
במהלך הבהלה לזהב ביוהנסבורג הוקמו מספר מקומות הכשרה לגל המהגרים שהגיע לאזור. בתחילה הוקם מכון טכני בשנת 1903. בשנות ה-60 החלו לימודים גם באפריקאנס ולאחר נפילת משטר האפרטהייד ב-1994 החלו ללמוד יותר סטודנטים שחורים במוסד (שרשמית יכלו להתקבל עוד בשנת 1982).

== דירוגים בין-לאומיים ==
* דירוג שנגחאי - מיקום 501–600 (2023)
* דירוג Times Higher Education - מיקום 401–500 (2024)
* דירוג QS לאוניברסיטאות - מיקום 306 (2024)

==קישורים חיצוניים==

* 

קטגוריה:דרום אפריקה: אוניברסיטאות ומכללות
קטגוריה:יוהנסבורג
קטגוריה:אוניברסיטאס 21
קטגוריה:יוהנסבורג: מבנים
ארנבת סמית' אדומה

ארנבת סמית' אדומה (שם מדעי: Pronolagus rupestris) היא מין של יונק ממשפחת הארנביים החי בסוואנות של אפריקה הדרומית. היא מצויה בעיקר בקניה, נמיביה, לסוטו, מלאווי, רודזיה, טנזניה, זמביה ודרום אפריקה (באזור הכף הצפוני, המדינה החופשית והפרובינציה הצפון-מערבית). הארנבת קרויה על שם החוקר שגילה אותה - הזואולוג הסקוטי אנדרו סמית' . ארנבת זו אינה שייכת לסוג ארנבת (Lepus) אלא לסוג ארנבת אדומה (Pronolagus), החי באפריקה בלבד.
== מאפיינים ==
ארנבת סמית' אדומה קטנה מעט יותר משאר הארנבות והקטנה בסוגה. אורכה 43 עד 65 סנטימטרים, עם זנב קצר באורך 5 עד 11 סנטימטרים ומשקלה הממוצע 1.3 עד 2 קילוגרם. לארנבת פרווה אפורה-אדמדמה עם גפיים וזנב כתומים עם קצוות חומים כהים, ראש בהיר עם מצח חום, לחיים בהירות ואוזניים ורודות. הארנבת בעלת טפרים חדים וקצרים ברגליה וזנבה ארוך מעט ביחס לארנבות. היא ממליטה בעונת הרבייה בתוך קן עשוי מעלווה ומפרווה או שיער גור או שניים המתבגרים תוך 3 שנים.

הארנבת היא פעילת לילה או בשעות בוקר מוקדמות, והיא אוכלת בעיקר עלים של צמחייה קרקעית. הארנבת נצפית לעיתים אוכלת לצד שפנים.

==תת-מינים==
* Pronolagus rupestris rupestris
* Pronolagus rupestris melanurus
* Pronolagus rupestris curryi
* Pronolagus rupestris saundersiae
* Pronolagus rupestris australis
* Pronolagus rupestris fitzsimonsi
* Pronolagus rupestris barbetti

==קישורים חיצוניים==

== הערות שוליים ==

קטגוריה:טקסונים שתוארו בידי אנדרו סמית
קטגוריה:ארנביים
קטגוריה:דרום אפריקה: יונקים
קטגוריה:בעלי חיים שתוארו ב-1834
קטגוריה:יונקים בסוואנה האפריקנית
ארנבת אדומה

ארנבת אדומה (שם מדעי: Pronolagus) הוא סוג של יונקים ממשפחת הארנביים החיים רק באפריקה. סוג זה קרוב לארנבת, אך קטן יותר לרוב ובעל פרווה אדמדמה, ממנה קיבלו את שמם. בעבר נכללו מיני הסוג עם הארנבות האמיתיות, אך הסוג הוגדר ב-1904 בידי החוקר מרקוס וורד ליון ג'וניור.

ארנבות אלה קטנות יחסית ובעלות דמיון לארנבים, וייתכן שמהן התפתחו הארנבות הרגילות. הן בעלות שיניים חותכות קצרות, אך בולטות יותר, זנב ארוך יותר והן פעילות לילה ברובן. הן חיות רק בדרום ובמרכז אפריקה, באזורי סוואנה עד שיחיות יבשות. מזונן העיקרי הוא עלי צמחייה עשבונית שונה וזרעים. הן מושכות טורפים כמו תנים, עופות דורסים, נחשים וחתוליים שונים אחריהן.

==מינים==
* ארנבת נטאל אדומה (Pronolagus crassicaudatus)
* ארנבת ג'יימסון אדומה (Pronolagus randensis)
* ארנבת סמית' אדומה (Pronolagus rupestris)
* ארנבת יואיט אדומה (Pronolagus saundersiae)

<gallery>
File:Hewitt's Red Rockhare imported from iNaturalist photo 15642930 on 24 April 2022.jpg|ארנבת יואיט אדומה
File:Pronolagus randensis Rudloff.jpg|ארנבת ג'יימסון אדומה
File:Pronolagus rupestris 31473492.jpg|ארנבת סמית' אדומה (תצפית לילה)

</gallery>
==קישורים חיצוניים==

קטגוריה:ארנביים
ולסטימיל קופצקי

ולסטימיל קופצקי (בצ'כית: Vlastimil Kopecký; 14 באוקטובר 1912 – 30 ביולי 1967) היה כדורגלן ומאמן צ'כוסלובקי, ששיחק בעמדת החלוץ. היה שותף במונדיאל 1934 ו-1938.

==ביוגרפיה==

קופצקי נולד ב-14 באוקטובר 1912 בולימוב שבאימפריה האוסטרו-הונגרית. כחלוץ הוא החל את הקריירה במועדון ראפיד וינוהראדי בשנת 1927. בהתחלה התעניינה בו ספרטה פראג, אך אביו שהיה אוהד של סלביה פראג הצליח למנוע את העברתו אליה. לבסוף קופצקי שיחק מ-1932 עד משך ה-19 שנים הבאות בסלביה.

הוא שיחק לצד החלוץ האגדי יוזף ביקאן שהצטרף ב-1937, והוא ממוקם במקום השני במלכות השערים של הליגה הצ'כוסלובקית אחריו עם 252 שערים ב-325 הופעות. הוא זכה עם סלביה ב-9 תוארי אליפות ובגביע מיטרופה בשנת 1938. אחרי קריירה ארוכה איתה הוא אימן אותה לשנה אחת ב-1959.

קופצקי נחשב לכישרון גדול והוא מונה לנבחרת צ'כוסלובקיה זמן קצר לאחר הופעת הבכורה שלו בליגה. במשחקו הראשון בה הפסיד 5–1 לשווייץ והיה רק לשחקן מחליף במונדיאל 1934, בו נבחרתו הגיעה למקום השני. מונדיאל אחר כך ב-1938 היה לאחד המצטיינים בנבחרת וכבש בהפסד 2–1 לברזיל במשחק החוזר ברבע הגמר. עקב מלחמת העולם השנייה נמנעו מקופצקי עוד כמה משחקים לשחק ובסך הכל עשה 26 הופעות במדיה. בנוסף לכך כבש שמונה שערים והיה לקפטן פעמיים.

הוא נפטר ב-30 ביולי 1967 במהלך משחק כדורגל של שחקני עבר סלביה פראג בהלינסקו.

==תארים==
;סלביה פראג
*אליפות צ'כוסלובקיה (9): 1932/33, 1933/34, 1934/35, 1936/37, 1939/40, 1940/41, 1941/42, 1942/43, 1946/47
*הגביע הצ'כוסלובקי (3): 1940/41, 1941/42, 1944/45
*גביע מיטרופה: 1938
;נבחרת צ'כוסלובקיה
*סגנית גביע העולם: 1934

== קישורים חיצוניים ==

קטגוריה:כדורגלנים צ'כוסלובקים
קטגוריה:חלוצי כדורגל צ'כוסלובקים
קטגוריה:כדורגלני נבחרת צ'כוסלובקיה
קטגוריה:כדורגלני סלביה פראג
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:מאמני כדורגל צ'כוסלובקים
קטגוריה:ילידי 1912
קטגוריה:נפטרים ב-1967